runetrust/blame-folketinget-dk huggingface dataset:
Pia Kjærsgaard (DF), 2023-04-13:
Jeg synes på alle måder, at en stormoské forstyrrer den offentlige orden; det må jeg sige.
Altså, jeg kan ikke finde noget, der forstyrrer den offentlige orden mere end en stormoské med minareter.
Og nu har jeg så siddet og lyttet til de øvrige ordførere og det der med bønnekald i stormoskéer, og jeg synes, det er tordnende naivt, hvad man siger.
Der er minareter på stormoskéer, og indtil videre er der ikke bønnekald, og ordførerne siger, at det kan man slet ikke forestille sig.
Kan man forbyde bønnekald, hvis man ikke kan forbyde en stormoské?
Altså, begge dele må vel i forhold til ordførernes samstemmende taler i forhold til grundloven være det samme, eller hvad?
Det var ikke pænt ment, skal jeg sige.
Jeg må indrømme, at jeg undrer mig meget over, at Socialdemokratiet bare sådan fuldstændig kan stå og sige, at de bare skal have lov med deres stormoskéer og alt, hvad der hører til af minareter osv. osv.
Ser Socialdemokratiet slet ikke faren i islamiseringen?
Kan Socialdemokratiet forstå, at jeg spørger ministeren?
Hun kommer med en sætning om, at der jo er visse udfordringer med visse miljøer i det danske samfund, og jeg ikke kan få noget svar.
Kan jeg få et svar fra Socialdemokratiet?
For der er jo udfordringer.
Er Socialdemokratiet enig i, at det, der er den store udfordring, er islam?
Det er ikke andre trosretninger, men det er islam.
Det bliver vi simpelt hen nødt til at skride ind over for, og der er et forbud i stil med det, som Dansk Folkeparti har fremsat her i forhold til stormoskéer, et godt skridt på vejen.
Jeppe Søe (M), 2023-04-13:
Jeg synes, det er meget svært at lytte til hr. Kim Edberg Andersens holdning til, hvad jeg måtte synes var fint.
Jeg kan i hvert fald konkludere, at hr. Kim Edberg Andersen ikke har lyttet meget til det, jeg sagde.
I min optik er den største trussel, og det gentager jeg gerne, hvis vi bryder med vores egne værdier, og det synes jeg vi gør, hvis vi følger det forslag, der er fremsat her.
Så vil jeg i øvrigt sige, at når man også lytter til de andre ordførere, så kan man jo her høre, at vi ikke er gået i regering for at komme ud ens; vi er kommet i regering for at gå mere enige ud af et rum.
Louise Schack Elholm (V), 2023-04-13:
Man kan først og fremmest sige, at i forhold til bygninger bliver det afgjort i planlovgivningen, og det er jo her, hvor vi har en aftale om, at hvis det af trafikale årsager eller af andre årsager ikke er hensigtsmæssigt at have en bygning liggende, kan man stoppe den.
Men hvis man udser sig nogle religiøse miljøer frem for andre, laver man en forskelsbehandling, og så kommer man i konflikt med menneskerettigheder i det hele taget, for så er det, at man siger, at nogle trosretninger har lov til noget, mens andre ikke har, og det er i karambolage med rettighederne.
Kim Edberg Andersen (NB), 2023-04-13:
Det var faktisk, fordi jeg blev lidt nysgerrig i forhold til det der med menneskerettighederne.
Ministeren må gerne uddybe, hvordan det kan være i strid med menneskerettighederne.
Jeg mener, at det var artikel 14, ministeren nævnte det skulle være, og artikel 14 er jo dybest set, at nydelsen af rettigheder og friheder skal sikres uden forskel på grund af køn, race osv., men hvad har det med størrelsen på bygningen at gøre?
Det er det, Dansk Folkeparti er ude med: Det er stormoskéer, for det bliver store monumenter af islamisering.
Men jeg vil gerne høre, hvordan artikel 14 dækker bygning af store minareter, og om det er noget, man er sikret i lige nøjagtig artikel 14.
Louise Schack Elholm (V), 2023-04-13:
Det er vigtigt, at vi er opmærksomme på, om nogen udøver udemokratisk indflydelse i Danmark, og det er jo derfor, vi har listen over donationer.
Det er for at sikre os, at vi kan stoppe dem, som vil påvirke os på en måde, der er udemokratisk.
Kim Edberg Andersen (NB), 2023-04-13:
Jeg mener stadig væk, at det er at trække den rigtig langt, i forhold til hvad størrelsen på bygningen kan være, for der er jo ikke nogen, der nægter udøvelsen, og der er heller ikke nogen, der benægter, at der kan være moskéer.
Problemstillingen er, at lige nøjagtig moskébyggerier jo er meget bastante bygninger.
Der har også været taler og artikler om, at man så skal have lov til at holde bøn fra de her minareter, for nu er de der jo alligevel, og det er det, problemstillingen også kommer til at være.
Så mener ministeren, at hvis vi skal forbyde stormoskéer, skal vi f.eks. også forbyde store buddhistiske templer?
Er det det, der er tanken fra ministeren?
Louise Schack Elholm (V), 2023-04-13:
Lad mig først sige, at jeg ikke er udlændingeminister, men at jeg står her som kirkeminister, fordi det her spørgsmål netop også har relevans i forhold til den måde, vi behandler religioner på.
Pia Kjærsgaard (DF), 2023-04-13:
Tak for det.
Det var jo en lang tale for og imod, og så endte det med at handle om paragraffer, bureaukrati, og jeg ved ikke hvad.
Jeg må bare sige til ministeren: Ja, det tør siges, at der efterhånden er udfordringer i Danmark.
Det er et mildt udtryk, synes jeg.
Og jeg lagde mærke til, at ministeren sagde, at regeringen anerkender, at der problemer med visse religiøse miljøer, uden at ministeren nævnte hvilke miljøer – er det islam, der er problemer med?
Altså, jeg synes da bare, at ministeren skal sige, at det ikke bare er visse religiøse miljøer, men at det er islam, der er problemer med.
Det er det, det her handler om.
Og det er ikke bare udfordringer – der er enorme problemer med islam i Danmark.
Det vil jeg godt have ministerens bekræftelse af i stedet for sådan en ministertale, hvor man anerkender, at der er problemer med visse religiøse miljøer.
Er der andre religiøse miljøer, der er problemer med?
Det fornemmer jeg ikke.
Men der er problemer med islam.
Vil ministeren give mig ret i det?
Pia Kjærsgaard (DF), 2023-04-13:
Nej, den går altså ikke, minister.
Når ministeren har påtaget sig det her forslag, må ministeren også sætte sig ind i, at det også drejer sig om udlændingeproblemer og ikke bare det rent kirkelige.
Det synes jeg simpelt hen er for fattigt, og det vil jeg ikke acceptere.
Man kan f.eks. nævne Imam Ali Moskeen på Vibevej i København, som er den, man kalder den iranske ambassade nr. 2.
Alle de her moskéer og specielt stormoskéerne, som nu har minareter, er jo moskéer, der bliver støttet fra udlandet, og det synes jeg da er et kæmpe problem også for den danske kirke.
Det må ministeren som kirkeminister i hvert fald tage stilling til – det mener jeg ministeren er nødt til.
Louise Schack Elholm (V), 2023-04-13:
Det er sådan, at vi ikke diskriminerer imod nogen specielle trosretninger i Danmark.
Så det, som hr. Kim Edberg Andersen siger, er fuldstændig korrekt.
Hvis vi laver begrænsninger i, hvor store religiøse bygninger man kan lave, så vil vi gøre det over for alle trosretninger.
Så det skal man tage dybt alvorligt, og jeg er åben over for at se på, hvad der kan være af forslag, der kan dæmme op for det.
Så det lytter jeg gerne til, men her og nu kan jeg som kirkeminister kun udtale mig om de ting, der er på det her område, og ikke sådan brede det meget mere ud end det.
Det beklager jeg meget, ellers må vi tage det efterfølgende.
Peter Skaarup (DD), 2023-04-13:
Jamen det er klart, at vi selvfølgelig skal respektere vores grundlov.
Det siger sig selv.
Ministeren nævner jo forskellige områder, hvor man mener der er et problem i forhold til grundloven, hvis man gennemfører det forslag, vi behandler i dag.
Men det er også klart, at det jo er en udfordring for vores samfund, at der er fremtrædende personer inden for Islamisk Trossamfund og moskéer i Danmark, som bakker op om Islamisk Stat og dermed godkender den terrorisme, som Islamisk Stat står bag på verdensplan.
Det vil jeg jo godt have en refleksion fra ministeren over, altså hvad regeringen gør, og hvad regeringen vil gøre mod den form for propaganda.
Louise Schack Elholm (V), 2023-04-13:
Altså, vi har jo allerede indført en hadprædikantliste, fordi vi ikke vil acceptere hadprædikanter.
Og jeg vil absolut ikke afvise nogen forslag.
Jeg synes, ordføreren skulle bringe dem med videre.
Så kan vi jo altid se på, hvilke forslag det er, som Danmarksdemokraterne konkret har.
Men for mig er det bare vigtigt, at vi overholder de grundlæggende menneskerettigheder.
Peter Skaarup (DD), 2023-04-13:
Tak til ministeren for talen.
Jeg synes, det er interessant at høre, at der måske er noget lovgivning på vej.
Det vil vi jo interessere os meget for hos Danmarksdemokraterne, altså hvad det er, regeringen kommer med, om det er noget, der kan gøre en forskel, eller om det mere er sådan noget, der lyder til at gøre det, men som måske ikke rigtig virker i praksis.
Det bliver spændende at se der til næste folketingssamling, når der kommer et forslag.
Det, jeg vil spørge til, er det, som vi ser i Frankrig, nemlig den lovgivning, man har vedtaget dér, der jo betyder, at man vil lukke en række moskéer og også lokaliteter, hvor der på forskellig vis er radikalisering.
Der kunne jeg godt tænke mig at høre, om regeringen kunne være interesseret i at lave tilsvarende lovgivning i Danmark, sådan at man via den form for lovgivning ville kunne lukke f.eks. yderliggående moskéer i Danmark, der bakker op om al-Qaeda eller Islamisk Stat.
Louise Schack Elholm (V), 2023-04-13:
Jeg takker for Dansk Folkepartis klare udtryk i forhold til holdningen til trosfriheden.
Jeg tager faktisk trosfriheden ret alvorligt og mener ikke, at man kan sige, at det gælder for alle muslimer, at de ikke skal have lov til at udøve deres tro.
Grundlæggende har alle lov til at udøve deres tro, uanset hvilken retning det er – de skal bare overholde dansk lovgivning.
Mikkel Bjørn (DF), 2023-04-13:
Ja, jeg vil bare sige, at i Dansk Folkeparti er vi ikke så bange for den her idé om at forskelsbehandle, for der er forskel på idéer, der er forskel på religioner, der er forskel på politiske synspunkter.
Og derfor må vi jo indrette os efter det, når vi ved, at mange dyrkere af islam ikke kun har en tro inde i sig selv.
For det er fuldstændig rigtigt, at der er en religionsfrihed i grundloven til at tro på det, man vil, men det er jo ikke retten til at udøve sin religion i alle offentlige henseender, på gader og stræder og ved store offentlige bygninger eksempelvis.
Louise Schack Elholm (V), 2023-04-13:
Det er grundlæggende den samme ret, man har til at udøve sin tro, uanset hvilken tro man har.
Det er en grundlæggende menneskerettighed.
Men det er da klart, at når vi også taler om bygninger, taler vi jo også om, hvor meget det generer lokalområdet, og det er jo derfor, at man godt, af trafikale årsager eller støjhensyn, kan sige, at der ikke må ligge religiøse bygninger i nogle områder.
Mikkel Bjørn (DF), 2023-04-13:
Jamen jeg vil godt i forlængelse af hr. Kim Edberg Andersens spørgsmål spørge: Mener ministeren på en eller anden måde, at det er stadfæstet i menneskerettighederne, at man har ret til at opføre moskéer i Danmark?
Kim Aas (S), 2023-04-13:
Tak, formand.
Med dette beslutningsforslag foreslår Dansk Folkeparti at pålægge regeringen at fremsætte et lovforslag, der forbyder alle opførelser af stormoskéer.
I Socialdemokratiet står vi vagt om religionsfriheden, og vi vil til hver en tid forsvare alle danskeres og borgeres ret til at praktisere deres religiøse eller ikkereligiøse overbevisninger.
Samtidig ser vi dog helst, at personer med indvandrerbaggrund integrerer sig ind i vores danske fællesskab og tager vores værdier og levevis til sig i stedet for at blive mere og mere islamiske i deres måde at leve nogle paralleltilværelser på, afskåret fra vores fællesskab.
Vi er bevidste om, at flere moskéer igennem tiden har bidraget til radikalisering af herboende muslimer.
Derfor holder vi også et meget vågent øje med mistænkelige moskéer, og vi er klar til at sætte ind, hvis det kommer dertil, at der sker noget.
Som forslagsstillerne også skriver i beslutningsforslagets bemærkninger, er det kommunerne, der igennem en demokratisk proces afgør, hvilke nye bygninger der skal opføres.
Det er også kommunerne, der skal tage stilling til det, hvis der f.eks. kommer en ansøgning om opførelse af en ny moské med minareter eller deslige.
Og som ministeren lige har sagt i sin tale, har alle trossamfund ret til at opføre religiøse bygninger, naturligvis under den forudsætning, at byggeriet sker i overensstemmelse med plan- og bygningslovgivningen.
I Socialdemokratiet ønsker vi ikke, at der skal være særlige regler for opførelse af stormoskéer.
Hvis nogen ønsker at bygge en stormoské, mener vi, at det skal være omfattet af de samme regler og processer, som gør sig gældende for opførelsen af alle religiøse bygninger.
Jeg vil dog gøre opmærksom på, at vi her i Folketinget sidste år gav kommunerne mulighed for at bestemme, hvor i den enkelte kommune der må bygges religiøse bygninger, og hvor der ikke må.
Vi har tillige fuld tillid til, at man i det lokale, i den enkelte kommune, evner at træffe beslutning om, hvilke bygninger der skal opføres.
Så kan vi være enige eller uenige om beslutningen, som den enkelte kommune træffer, men vi insisterer på, at kommunerne fortsat skal kunne beslutte, hvilke bygninger der skal opføres inden for kommunegrænsen, og hvor de placeres.
Socialdemokratiet støtter ikke forslaget, og samtidig skulle jeg hilse fra Enhedslisten og meddele, at de heller ikke støtter forslaget.
Christian Friis Bach (RV), 2023-04-13:
Jeg anerkender fuldt ud fru Pia Kjærsgaards ret til at sige sin mening og fremsætte sit beslutningsforslag.
Det var den frygt, jeg udtrykte.
Og derfor mener jeg, at vi skal stå fast på menneskerettighederne, og det er et synspunkt, jeg agter at forfægte, og det er et synspunkt, som mit parti står fast på.
Pia Kjærsgaard (DF), 2023-04-13:
Jeg kan forstå på hr. Christian Friis Bach, at man skal skjule sine holdninger, for
tænk, hvis der var nogen, der opdagede dem.
Og så er hr. Christian Friis Bach glad for, at det foregår her sent om aftenen.
Jeg har da aldrig hørt noget lignende.
Men jeg skal så hilse mange gange og sige, at jeg tror, der er nogle diktatorer, jeg tror, der er nogle mullaher, jeg tror, der er nogle islamister, som sidder rundtomkring og tænker: Hold da op, hvor er de bare tordnende naive i Danmark; det er et sted, vi kan udnytte til at bringe vores tro, vores islamisme ind.
Og det er jo det, der sker.
Så jeg har et modsat synspunkt.
Men jeg må så sige, at mit synspunkt skal være, at det lige så godt kunne foregå kl. 10 om formiddagen som kvart over 10 om aftenen.
Altså, al politik skal da frem.
Jeg må sige, at jeg er lidt chokeret over, at man forsøger at putte med synspunkterne – der må ikke være nogen, der opdager det.
Er det folkestyre, er det demokrati?
Det kan ikke være rigtigt.
Brigitte Klintskov Jerkel (KF), 2023-04-13:
Tak, og det er jeg jo meget enig i at man sagtens kan.
Det behøver man ikke en stormoské for at gøre.
Så det er jeg meget enig i.
Pia Kjærsgaard (DF), 2023-04-13:
Tak til fru Brigitte Klintskov Jerkel.
Det har faktisk været den bedste tale indtil nu, må jeg sige, og det er jeg glad for, og jeg er fuldstændig enig i, at Danmark er et kristent land, og at der er forrang i forhold til kristendommen i Danmark, og at vi ikke har lighed.
Vi har frihed, men ikke lighed.
Det, som jeg egentlig synes er det væsentlige, er jo, at jeg ligesom fornemmer, at de andre ordførere, inklusive ministeren, siger, at hvis ikke vi har stormoskéer, så kan muslimer ikke udleve deres tro.
Altså, det er jo det pæreste vrøvl.
Selvfølgelig kan man udleve sin tro uden en stormoské, og det er det, som det her forslag går ud på, altså at vi ikke ønsker stormoskéer med minareter.
Så jeg ville egentlig bare kvittere.
Brigitte Klintskov Jerkel (KF), 2023-04-13:
Jamen der må vi jo så få undersøgt, om det er i strid med konventionerne.
Men det forhindrer jo ikke, at man stadig væk har mulighed for at udleve sin religion i Danmark.
Det, som vi bare mener, er, at stormoskéer ikke hører til i Danmark.
I Danmark har kristendommen forrang, og derfor mener vi simpelt hen ikke, at stormoskéer hører til i Danmark, og det forhindrer jo stadig væk ikke, at man har mulighed for at udleve sin religion, og at man har religionsfrihed.
Christian Friis Bach (RV), 2023-04-13:
Tak for det.
Men det var da klar tale.
Derfor kunne jeg godt tænke mig at høre hr. Kim Edberg Andersen, om de kristne mindretal rundtom i verden i muslimske lande, lad os tage det eksempel, skal have lov til at opføre kirker og måske endda domkirker.
Kim Edberg Andersen (NB), 2023-04-13:
Nu er der jo lang tid til, jeg kan blive folkevalgt i Saudi-Arabien og få flertal dernede, hvor jeg jo faktuelt ved at man allerede nu ikke kan få lov til at oprette kirker, men der har jeg ikke hørt hr. Christian Friis Bach være ude at anerkende, at vi bare skal stoppe al snak med Saudi-Arabien.
Der findes altid en eller anden god forklaring fra Radikale på, hvorfor vi alligevel skal samarbejde med dem.
Men virkeligheden er jo, at jeg er valgt til Folketinget i Danmark, og i Folketinget i Danmark skal jeg være tro mod grundloven.
Jeg behøver ikke at falde på måsen, bare fordi der er en, der har lavet en international konvention engang for hundrede år siden, og som jeg kan se faktuelt bliver misbrugt af religioner, som ikke altid vil os det bedste.
Så nej.
Jeg kommer til med glæde at sætte spørgsmålstegn ved, om lige nøjagtig artikel 14 kommer til at beskytte, om moskéen er lille eller stor.
Det vil vi gerne – meget gerne – teste af.
Pia Kjærsgaard (DF), 2023-04-13:
Vi kommer vidt omkring.
Men vi behøver sådan set ikke engang at tage til Uganda for at høre om sådan nogle absurde synspunkter.
Det sker også i USA, og du kan bare tage til USA.
Altså, det er lidt en sammenblanding af tingene, synes jeg ærlig talt.
Men jeg står her for at forbyde stormoskéer i Danmark, jeg står her for at nedbryde islamismen, og det agter jeg sådan set bare at fortsætte med.
Christian Friis Bach (RV), 2023-04-13:
I Uganda har de i deres parlament fremsat et forslag om et styrket forbud mod homoseksualitet, herunder dødsstraf for visse former for homoseksualitet.
Det forslag blev, så vidt jeg husker, fremsat første gang tilbage i 2014, og dem, der stod bag forslaget, var evangeliske, protestantiske kirker fra USA, som havde kørt en meget aktiv kampagne for et forbud mod og dødsstraf for homoseksualitet i Uganda.
Eller kan kampen for vores muligheder for at sikre kristne mindretal rundtomkring i verden deres rettigheder blive svækket, hvis vi forbyder stormoskéer i Danmark?
Pia Kjærsgaard (DF), 2023-04-13:
Det ville da være vidunderligt.
Det kommer bare aldrig nogen sinde til at ske.
Så må jeg jo bare sige, at jeg, hvis der bliver opført kristne kirker, så ikke rigtig tror på, at der er nogen præster, der prædiker had, terror eller undertrykkelse.
Det er jo det, der er den store forskel.
Det er jo islamismen.
Det er jo ikke den kristne tro.
Det er jo det, der er den store – store – forskel.
Altså, kan hr. Christian Friis Bach slet ikke se forskellen på det her?
Der er en kæmpe forskel i forhold til den kristne tro, som vi har i Danmark, og som vi gerne ser udbredt, faktisk til store dele af verden.
Det ville da være vidunderligt.
Men vi kan da have troen, og vi kan have håbet.
Christian Friis Bach (RV), 2023-04-13:
Tak for det.
Jeg er da glad for, at fru Pia Kjærsgaard kom i kampform her sidst på aftenen.
Det ønsker jeg at Danmark skal gøre, og når vi her i det danske Ting sår tvivl om, hvorvidt vi beskytter religionsfriheden og menneskerettighederne, så bliver den kamp ikke nemmere.
Det er jo derfor, at mit synspunkt er, at hvis det rundtomkring i verden bliver opdaget, at der i det danske Folketing bliver sået tvivl om helt grundlæggende menneskerettigheder – og religionsfriheden er en af de mest grundlæggende civile og politiske rettigheder, som stammer helt tilbage fra den amerikanske uafhængighedserklæring – så svækker det kampen for menneskerettigheder rundtomkring i verden.
For kampen for menneskerettighederne starter her i Danmark.
Men jeg vil godt spørge fru Pia Kjærsgaard: Skal kristne mindretal, lad os sige i muslimske lande have lov til at opføre kirker, måske endda store kirker eller måske endda domkirker?
Skal de have den ret til at opføre et sted, hvor de kan udøve deres kristne tro?
Kim Edberg Andersen (NB), 2023-04-13:
Nej, og det er nok derfor, hr. Christian Friis Bach er glad for, det er sent, så han ikke selv bliver optaget nu, for det er ikke det, hr. Kim Edberg Andersen siger.
Det er han ikke flov over.
Det hedder nok lidt realitetssans og lidt selvtjek, i forhold til at jeg kan have indflydelse på, at vi måske kan skaffe et samfund i Danmark, hvor vi slipper for at have betonkugler uden for et af de mest fredelige parlamenter, vi har i verden.
Christian Friis Bach (RV), 2023-04-13:
Det mener hr. Kim Edberg Andersen er helt okay?
Forslaget er utvetydigt, entydigt i strid med internationale konventioner og erklæringer om religionsfriheden, som tilsiger, at der ikke må ske diskrimination på baggrund af religion, og at det derfor, hvis det forbydes at opføre bygninger for et enkelt trossamfund, klart vil være i strid med internationale konventioner.
Jeg vil bare høre ordføreren, om ordføreren stadig væk ville stemme for det, hvis det måske ikke var i strid med grundloven, men at det klart var i strid med internationale konventioner, altså om Det Konservative Folkeparti så stadig ville stemme for det her forslag.
Peter Skaarup (DD), 2023-04-13:
Jeg var lidt forundret over hr. Jeppe Søes tale, også set i lyset af det, ministeren sagde som indledning, for der var der jo faktisk nogle konkrete initiativer, som regeringen påtænkte i forhold til at dæmme op for en mulig udvikling i en negativ retning her.
Men jeg vil godt høre hr. Jeppe Søe, om hr. Jeppe Søe har stiftet bekendtskab med den udsendelsesrække, der var på TV 2, der hed »Moskeerne bag sløret«, hvor det jo sås, at der foregik ting og sager, som bestemt modvirker noget af det, som vi er kendte for i Danmark, omkring frihed og demokrati, ligestilling mellem kønnene, bekæmpelse af kriminalitet m.v.
Er hr. Jeppe Søe også bekendt med, at Grimhøjmoskeen i Aarhusområdet jo har været hjemsted for adskillige af de syrienskrigere, der rejste af sted, der støttede Islamisk Stat, og som vi har gedigne udfordringer med?
Er hr. Jeppe Søe bekendt med de her forhold?
Christian Friis Bach (RV), 2023-04-13:
Tak for det.
Jeg vil bare spørge hr. Peter Skaarup, om det er helt rigtigt forstået, at Danmarksdemokraterne stemmer imod det her beslutningsforslag.
Peter Skaarup (DD), 2023-04-13:
Det er jo ikke ret længe siden, der kom en analyse af, hvor det er, truslen mod det danske samfund kommer fra, og hvad det er for nogle ting, efterretningstjenesterne bekæmper først og fremmest, og svaret ligger jo sådan set lige for.
Til hr. Kim Edberg Andersen vil jeg sige, og jeg tror også, hr. Kim Edberg Andersen kender den rapport, at den jo siger, at den kommer fra militant islamisme – at den kommer fra militant islamisme – og det er man også klar over i andre lande.
Jeg nævnte Frankrig som eksempel.
Man kunne også nævne nogle andre lande som eksempel.
Altså, i det omfang sådan nogle miljøer føder ekstremisme, Islamisk Stat, al-Qaeda, alt det, vi ikke kan lide, bakket op af måske Kuwait, Saudi-Arabien, Iran, der jo har virkelig aggressive fornemmelser i forhold til nogle af de vestlige samfund – Holland og Danmark er jo i hvert fald nogle af dem, de virkelig har øje for – er det klart, at vi skal sætte ind.
Så jeg tror, vi er fuldstændig enige.
Kim Edberg Andersen (NB), 2023-04-13:
Det er bare ganske kort.
Hr. Peter Skaarup kommer jo selv ind på, at vi andre steder kan lukke moskéer, der virker ved ulovligheder, og jeg kan jo forudse, at en lignende debat om en moskélukning, stor eller lille, herhjemme ville føre til det samme: åh, grundlov.
Og vi skal passe på grundloven; det er slet ikke det, jeg siger.
Det er ikke for at nedgøre grundloven, men det er bare den debat, jeg forventer at høre herinde.
For jeg har jo fulgt debatten længe, og jeg forventer at høre det samme herinde igen.
Er hr. Peter Skaarup enig i, at vi nogle gange er sådan lidt godtroende, i forhold til hvad islamismen egentlig vil bringe os, og at vi nogle gange måske også kan være nødt til at gå lidt forrest og være lidt progressive i forhold til fortolkningen af, hvornår vi siger stop?